b'\n_START_ARTICLE_\nBiserica Sf\xc3\xa2ntul Marcu din Salzburg\n_START_SECTION_\nIstoric\n_START_PARAGRAPH_\nArhiepiscopul Johann Ernst von Thun a de\xc8\x9binut \xc3\xaentotdeauna func\xc8\x9bii sociale importante. El a chemat la Salzburg \xc3\xaen 1695 Congrega\xc8\x9bia Ursulinelor pentru a se ocupa de educa\xc8\x9bia femeilor tinere, care a fost situat\xc4\x83 ini\xc8\x9bial \xc3\xaen afara ora\xc8\x99ului \xc3\xaen actualul Castel Arenberg, dar trebuise s\xc4\x83 se mute \xc3\xaen cur\xc3\xa2nd dincolo de zidurile cet\xc4\x83\xc8\x9bii._NEWLINE_Vechea biseric\xc4\x83 Sf. Marcu, construit\xc4\x83 \xc3\xaen perioada 1616-1618, a fost distrus\xc4\x83 \xc3\xaen urma c\xc4\x83derilor de pietre din 1669. Aici s-a pus \xc3\xaen 1699 piatra de temelie a M\xc4\x83n\xc4\x83stirii Ursulinelor \xc8\x99i a bisericii adiacente, care a fost terminat\xc4\x83 \xc3\xaen 1705 \xc8\x99i d\xc4\x83ruit\xc4\x83 c\xc4\x83lug\xc4\x83ri\xc8\x9belor ursuline. Lucr\xc4\x83rile de construc\xc8\x9bie \xc8\x99i de amenajare a m\xc4\x83n\xc4\x83stirii au fost finalizate \xc3\xaen 1720._NEWLINE_\xc3\x8en 1957 ursulinele s-au mutat, \xc3\xaempreun\xc4\x83 cu \xc8\x99coala monahal\xc4\x83, la Glasenbach, iar Biserica Sf. Marcu a fost preluat\xc4\x83 de c\xc4\x83tre Arhiepiscopia din Salzburg ca rectorat._NEWLINE_\xc3\x8en anul 1999 ea a fost pus\xc4\x83 la dispozi\xc8\x9bia credincio\xc8\x99ilor greco-catolici ucraineni.\n_START_SECTION_\nRenovarea dup\xc4\x83 1970\n_START_PARAGRAPH_\nF\xc3\xa2\xc8\x99ie \xc3\xaengust\xc4\x83 de p\xc4\x83m\xc3\xa2nt \xc3\xaentre M\xc3\xb6nchsberg \xc8\x99i Salzach este pu\xc8\x9bin stabil\xc4\x83, din cauza alunec\xc4\x83rilor de teren din trecut. \xc3\x8en timp au avut loc avarii structurale considerabile, biserica trebuind s\xc4\x83 fie \xc3\xaenchis\xc4\x83 \xc3\xaen 1973 din cauza pericolului acut de pr\xc4\x83bu\xc8\x99ire. Prin realizarea unor funda\xc8\x9bii complexe (cheltuieli de construc\xc8\x9bie de 20 milioane de euro), cl\xc4\x83direa ar putea fi salvat\xc4\x83.\n_START_SECTION_\nM\xc4\x83n\xc4\x83stirea ursulinelor\n_START_PARAGRAPH_\nFosta m\xc4\x83n\xc4\x83stire a ursulinelor a fost construit\xc4\x83 \xc3\xaen perioada 1713-1726. Aripile trapezoidale dispuse \xc3\xaen jurul unei gr\xc4\x83dini interioare amenajate \xc3\xaen prezent._NEWLINE_Aceast\xc4\x83 m\xc4\x83n\xc4\x83stire a fost, \xc3\xaempreun\xc4\x83 cu \xc8\x99coala sa (gimnaziu privat), mutat\xc4\x83 \xc3\xaen 1957 la Glasenbach, iar fostele \xc3\xaenc\xc4\x83peri ale m\xc4\x83n\xc4\x83stirii sunt folosite \xc3\xaencep\xc3\xa2nd din 1959 de Muzeul de Istorie Natural\xc4\x83 Haus der Natur Salzburg. Fosta gr\xc4\x83din\xc4\x83 a m\xc4\x83n\xc4\x83stirii este folosit\xc4\x83 acum ca o sal\xc4\x83 a dinozaurilor, portalul vechi par\xc8\x9bial arcuit dinspre Gst\xc3\xa4ttengasse este intrare secundar\xc4\x83 (intrarea personalului).'